# Essam El-Gindy

Essam El-Gindy, també conegut com a Essam El-Gendy i Esam Mohamed Ahmed Nagib (el Caire, 14 de juliol de 1966) és un jugador i entrenador d'escacs egipci que té el títol de Gran Mestre des del 2008.
A la llista d'Elo de la FIDE del gener de 2016, hi tenia un Elo de 2.431 punts, cosa que en feia el jugador número 7 (en actiu) d'Egipte (i 11è de tot el continent africà). El seu màxim Elo va ser de 2.526 punts, a la llista d'octubre de 2008 (posició 584 al rànquing mundial).

## Resultats destacats en competició

El 2003, El-Gindy va guanyar el retardat Campionat d'escacs d'Egipte de 2002, va compartir el primer lloc (tercer en el desempat) amb 8 punts de 10 a l'Obert Golden Cleopatra i aconseguí les seves primeres normes de GM al Campionats de l'Àfrica amb 7½ punts de 9 i al Campionat d'escacs àrab amb 7 punts de 9 el 2003. Finalment va assolir la seva tercera i darrera norma el 2008 amb 9 punts de 12 a l'Obert Alushta Summer.
Va fer el seu debut en competicions del món al Campionat del món de 1999 de la FIDE, on fou eliminat a la primera ronda per Ulf Andersson.
El-Gindy guanyà el Campionat d'Àfrica de 2003 i obtingué una plaça pel Campionat del món de 2004 de la FIDE, on perdé a la primera ronda contra Aleksei Aleksàndrov per 1½-½. Es va classificar per la Copa del Món quatre cops per mitjà dels campionats d'Àfrica. La tercera posició en el desempat el 2007 li va assegurar un lloc a la Copa del Món de 2007 on va estar a punt de guanyar a la primera ronda contra l'excampió del Món de la FIDE i quart eventual-finalista Ruslan Ponomariov, però va perdre el matx després del desempat de ràpides per 2½-1½. La seva quarta posició el 2009 li va valdre la classificació per la Copa del Món de 2009, eliminat a la primera ronda per Ponomariov. El segon lloc el 2011 li va valdre classificar-se per a la Copa del Món de 2011, eliminat a la primera ronda a Zoltán Almási per 2-0. El tercer lloc en el desempat el 2013 li va valdre classificar per a la Copa del Món de 2013, on va ser eliminat a la primera ronda per 2-0 per Leinier Domínguez Pérez.
El 2009, El-Gindy va guanyar el Campionat d'Escacs Àrab fent 7 punts de 9.
El-Gindy va guanyar el 2014 Campionat d'escacs AIDEF en el desempat amb una puntuació de 7½ punts 9.

## Resultats d'equip

El-Gindy ha competit en diversos torneigs d'equip tant pel que fa a clubs, com a nivell internacional. Ha guanyat representant Egipte tres medalles d'or amb l'equip i una medalla d'or individual i una de bronze a nivell internacional. Pels seus clubs, El-Gindy ha guanyat quatre medalles d'or amb l'equip i una medalla de plata de l'equip així com or, dues plates i dues medalles de bronze pels resultats individuals.

### Resultats internacionals

| Torneig | Tauler | Resultat individual | Resultat d'equip |
| Olimpíada Yerevan de 1996 | Primer | 1.5/7 | 66è |
| Olimpíada Elista de 1998 | Primer | 5/10 (60è) | 38è |
| Jocs d'Àfrica 2003 | Segon | 4/6 | Or |
| Jocs Àrabs 2007 | Primer | 5.5/8 | Or |
| Jocs d'Àfrica 2007 | Primer | 8.5/9 (Or) | Or |
| Campionat del Món per Equip 2011 | Tercer | 0.5/4 | 10è |
| Jocs d'Àfrica 2011 | Tercer | 5.5/7 (Bronze) | Or |
| Campionat del Món de Ciutats 2012 | Primer | 0/2 | Fase de grup |
| Olimpíada Tromso 2014 | Cinquè | 2/6 | 23è |

### Resultats de club

| Torneig | Equip | Tauler | Resultat individual | Resultat d'equip |
| Campionat Àrab de Clubs, Damasc 2003 | Al-Sharkia (EGY) | Segon | 4.5/7 | Or |
| Campionat Àrab de Clubs, Agadir 2005 | Al-Sharkia (EGY) | Segon | 6.5/8 (Bronze) | Or |
| Campionat Àrab de Clubs, Ammân 2006 | Al-Sharkia (EGY) | Segon | 6/8 (Or) | Or |
| Campionat Àrab de Clubs, Khartum 2007 | Al-Sharkia (EGY) | Primer | 6/8 (Bronze) | Or |
| Copad'Àsia de Clubs, Al-Ain 2008 | Al-Ain B (UAE) | Reserva | 5/7 (Plata) | Vuitè |
| Club àrab Champ, Tunis 2009 | El-Dakhlia (EGY) | Tercer | 6/8 (Plata) | Plata |

## Nota

* ↑ Association Internationale Des Échecs Francophones, a FIDE affiliated association of French-speaking countries

## Referències

* ↑ FIDE rating history - Mohamed, Esam Ahmed Nagib Olimpbase Accessed 27 novembre 2014
* ↑ FIDE rating history - Esam Ahmed Nagib Olimpbase Accessed 27 novembre 2014
* ↑ Egypt's Essam El-Gindy gets 3rd GM norm Arxivat 2017-06-12 a Wayback Machine. The Chess Drum. 13 juny 2008
* ↑ «"Rànquing d'escaquistes per federació: Egipte"» (en anglès). lloc web de la FIDE. [Consulta: 1r gener 2016].
* ↑ Posició al rànquing mundial i evolució Elo de Essam El-Gindy «benoni.de» (en alemany). Arxivat de l'original el 2015-12-08. [Consulta: 30 novembre 2015].
* ↑ EGY Championship 2003 Tournament Report FIDE Accessed 25 novembre 2014
* ↑ The Golden Cleopatra Open Chessbase Published 18 juny 2003
* ↑ IM Essam El-Gindy takes African Crown!
* ↑ FIDE Title Application FIDE.com Accessed 23 Nov 2014
* ↑ Alushta Summer 2008 3 (Grandmaster Norm) kaissia.com.ua Accessed 23 Nov 2014
* ↑ African Championships The Week In Chess #671 Published 17 setembre 2007
* ↑ African Championships The Week In Chess #769 Published 3 agost 2009
* ↑ African Individuals 2011 The Week In Chess #867 Published 20 juny 2011
* ↑ African Championship Open 2013 The Week In Chess #968 Published 27 maig 2013
* ↑ «Arab Men Championship 2009». Chess-Results.com. [Consulta: 30 novembre 2015].
* ↑ Championnat Individuel de L'AIDEF juliol 2014 FIDE.
* ↑ «Resultats competicions per equips». olimpbase.org. [Consulta: 30 novembre 2015].
* ↑ All-Africa Games Algiers 2007
* ↑ Equip olímpic d'Egipte

## Enllaços externs

* Essam El Gindy partides d'escacs a 365Escacs.com